Stardust (automatinis zondas)

Stardust – tarpplanetinis JAV kosminis zondas. Aparatas sveria 300 kg (be kuro). Jos misijos tikslas yra atgabenti į Žemę kometos medžiagos. Tai bus dulkelės, įstrigusios aerogelio gaudyklėse, skriejant 100–150 km atstumu nuo kometos Wild 2 branduolio.

Manevrai ir kelionės tikslas 
2002 m. lapkričio 2 d. „Stardust“ zondas su Annefrank asteroidu prasilenkė 3300 km atstumu. Toks atstumas parinktas, kad zondas išvengtų dulkių ar galimų jo palydovų smūgių. Tai buvo zondo navigacinis techninis eksperimentas.

„Stardust“ moksliniams tyrimams naudoja lengviausią medžiagą – aerogolį. Aerogolio gaudyklėje pirmosios dulkės įstrigo 2000 m. vasarį. Toliausiai zondas nuo Saulės nutolo 2002 m. balandžio 18 d. jis buvo už 2,72 av. Stardust yra toliausiai nuo Saulės veikiantis zondas, kuriam elektrą tiekia Saulės baterijos.

Stardust zondo kelionės tikslas – Wild 2 kometa, kurią 1978 m. sausio 6 d. rado šveicaras Paul Wild. Tai pirmoji kometa, kuri į vidinę Saulės sistemos dalį pateko vos prieš ketvirtį amžiaus. Iki tol ji skriejo tarp Jupiterio ir Urano orbitų, vienam ratui sugaišdama maždaug 40 metų. 1974 m. rugsėjo 10 d. vos 0,006 av atstumu pro Jupiterį pralėkusi kometa buvo nusviesta į mažesnę 6,17 metų periodo orbitą. Iki susitikimo su „Stardust“ kometa bus Saulę apskriejusi 5 kartus.
Mokslininkai tikisi, kad aerogelio gaudyklėje įstrigs bent 1000 kometos dalelių, kurios vėliau su specialia 45 kg masės kapsule 2006 m. sausio 15 d. bus grąžintos į Žemę.

Kosminiai tyrimai